पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र में कोरोना संक्रमित मरीज मिलने का सिलसिला थमने का नाम नहीं ले रहा है। खासकर ग्रामीण क्षेत्र में भी प्रतिदिन बड़ी संख्या में संक्रमित मरीज मिलने से दहशत का माहौल बना हुआ है।विगत 24 अप्रैल से 6 मई तक के आंकड़ों पर गौर करें तो नरपतगंज प्रखंड में 354 मरीज एक्टिव हैं, जो प्रखंड वासियों के लिए चिंता का विषय है। 2 दिन पहले तक नरपतगंज भी हॉटस्पॉट जोन में शामिल था। हालांकि अभी अररिया और फारबिसगंज में कुल जांच का पॉजिटिविटी रेट 45 फ़ीसदी के आसपास पहुंच गया है।गुरुवार को नरपतगंज पीएचसी समेत रामघाट पंचायत व अन्य जगहों पर हुए जांच में 10 संक्रमित नए मरीज मिले हैं। जिसमें रामघाट में 07 मरीज मिले हैं। ग्रामीण क्षेत्रों में संक्रमित मरीजों की संख्या में इजाफा होने के बाद जहां शिविर लगाकर विभिन्न पंचायतों में लगातार कोरोना का किया जा रहा है। वही कोरोना जागरूकता अभियान भी चलाया जा रहा है। लॉकडाउन की घोषणा के बाद से ही प्रशासन लगातार लॉकडाउन का शत-प्रतिशत पालन को लेकर लगातार सख्ती बरत रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn